b'\n_START_ARTICLE_\nTermoregulaator\n_START_PARAGRAPH_\nTermoregulaator ehk temperatuuriregulaator (ingl thermostat) on seadis, mis koos andurite ja t\xc3\xa4ituritega on ette n\xc3\xa4htud masina, aparaadi, tehnoloogilise protsessi v\xc3\xb5i mingi piiratud keskkonna (ruumi) temperatuuri n\xc3\xb5utavais piires hoidmiseks v\xc3\xb5i soovitud seadusp\xc3\xa4rasusega muutmiseks, nt vastavalt programmile. Enamasti toimub reguleerimine automaatselt, (vt Automaatreguleerimine)._NEWLINE_Termoregulaatorid v\xc3\xb5ivad olla pidevatoimelised v\xc3\xb5i positsioonregulaatorid. Pidevatolisimeed termoregulaatorid muudavad v\xc3\xa4ljundit sujuvalt, proportsionaalselt sisendtemperatuuriga (proportsionaalreguleerimine), st, mida k\xc3\xb5rgem on temperatuur, seda suurem on v\xc3\xa4ljundi v\xc3\xa4\xc3\xa4rtus v\xc3\xb5i kasutatakse keerukamaid reguleerimisalgoritme prportsionaal-integraal (PI) ja prportsionaal-integraal-diferentsiaal (PID) reguleerimist. Lihtsaim lahendus (positsioonreguleerimine), mida tihti kasutatakse on v\xc3\xa4ljundi l\xc3\xbclitamine sisse ja v\xc3\xa4lja. Sellist reguleerimist nimetatakse kahepositsiooniliseks reguleerimiseks (ON-OF). Kahepositsioonilist temperatuuriregulaatorit nimetatakse ka temperatuurireleeks. Termorelee all m\xc3\xb5eldakse siiski tihti spetsiifilist seadmete kaitsereleed, mitte termoregulaatorit.'